August Kekulé

I Friedrich August Kekulé, kaybat Friedrich August Kekule von Stradonitz (7 ya ing Septiembre 1829 – 13 ya ing Julio 1896), métung yang Aleman a químicong organico (organic chemist). Manibat anyang decadang 1850 angga king kamatayan na, métung ya karéng píkabaluan díling quimico ning Europa i Kekulé, lakwas na king kaparángan ning quimico teórico (theoretical chemistry). Ya ing mánimúnang talatátag ning teoria ning estructura química (chemical structure), particular ning estructurang Kekulé ó panga-aromatico ning benzene.